kardosdrur/scandi-wiki huggingface dataset:
Jakob Janussen

Jakob Janussen (født 26. oktober 1941 i Narsaq, død 20. oktober 2023 på Frederiksberg, Danmark) var en grønlandsk embedsmand og politolog som prægede udviklingen af Grønlands Selvstyre. Han var formand for Grønlands selvstyrekommission og leder af den dansk-grønlandske selvstyrekommissions sekretariat.

Livsforløb 
Jakob Janussen var søn af fanger og fåreholder Jens David Tittus Johan Thomas Janussen (1895-1969)  og hans kone Kristiane Johanne Mariane Sibylle Poulsen (1897-1951) Han blev 19. august 1972 gift med Estrid Kristensen (født 1951), en dansker, der senere blev direktør for Grønlands Universitet, datter af universitetslektor Erik Kristensen (død 2006) og universitetslektor Hanna Kielland-Brandt.

Jakob Janussen gik på Katedralskolen i Viborg, hvorfra han blev student i 1963. Derefter begyndte han at studere på Aarhus Universitet, hvor han blev cand.scient.pol. i 1974. Fra 1974 til 1977 var han ansat i Grønlandsministeriet og fra 1977 til 1979 i Grønlandsrådet. Fra 1975 til 1978 var han informationsmedarbejder i Hjemmestyrekommissionen. Efter indførelsen af Hjemmestyre arbejdede han for den grønlandske regering indtil 1997. Fra 1997 til 2000 var han direktør for KANUKOKA, de grønlandske kommuners sammenslutning. Fra 2000 til 2001 var han direktør for Inatsisartut. Han var formand for Grønlands Selvstyrekommission, der arbejdede fra 1999 til 2003. Derefter var han leder af det grønlandske sekretariat for den dansk-grønlandske selvstyrekommission, som virkede fra 2004 til 2008.

Jakob Janussen havde adskillige tillidshverv. Fra 1980 til 1983 var han formand for undervisningsafdelingen på Qorsussuaq Skole i Nuuk, fra 1985 til 1987 formand for Grønlands Tjenestemandskommission og fra 1987 til 1989 formand for Grønlands Arbejdsklimaråd. Han var også medlem af bestyrelsen for Sydgrønlands Bogtrykkeri fra 1980 til 1991, medlem af Nuuk Kommunes Børnefond i 1987, fra 1987 til 1990 medlem af bestyrelsen for Det grønlandske Baseselskab og medlem af Det Offentlige Aftaleråd for Grønland fra 1988 til 1991. Han modtog en æresdoktorgrad fra Grønlands Universitet i 2017.

Jakob Janussen døde efter lang tids sygdom på Frederiksberg Hospital natten til den 20. oktober 2023 kort før sin 82-års fødselsdag og efterlod sig sin kone, to børn og fem børnebørn.

Bøger 
 1998: Det grønlandske aftalesystem
 1999: Rigsfællesskabet set fra grønlandsk side
 2003: Demokratiets vilkår i Grønland
 2010: Greenland's actual political situation, with particular focus on its role within Danish kingdom and the international level
 2019: Grønlands vej til større selvbestemmelsesret

Rerefencer 

Embedsmænd i Grønland
Personer fra Grønland
Alumni fra Aarhus Universitet
Æresdoktorer
Politologer
Personer i Kraks Blå Bog (afdøde)
Schroders

Schroders plc er en britisk multinational formueforvaltningsvirksomhed, der er baseret i London. De har over 6.000 ansatte og aktiver for 726,1 mia. pund under forvaltning (2023)..

Schroders har sit navn efter Schröder-familien, en prominent hanseatisk familie fra Hamborg. Schröder-familien ejer på forskelligvis 47,93 % af virksomheden.

Schroders' historie begyndte i 1804 da Johann Heinrich Schröder (John Henry) blev partner i J.F. Schröder & Co, hans brors London-baserede firma, Johann Friedrich (John Frederick), etableret i 1800.

Referencer 

Etableret i 1804
Investeringsvirksomheder fra Storbritannien
St. James's Place plc

St. James's Place plc en en britisk formueforvaltningsvirksomhed. De har hovedkontor i Cirencester, Gloucestershire. Det er en kombineret rådgiver, kapitalforvalter og livsforsikringsselskab.  I 2023 havde de for £153,62 mia. i aktiver under forvaltning.anagement.
Virksomheden blev etableret af Mark Weinberg og Mike Wilson i 1991.

Referencer 

Etableret i 1991
Investeringsvirksomheder fra Storbritannien
Land Securities

Land Securities Group plc er et britisk ejendomsudviklings- og investeringselskab, der fokuserer på kommercielle ejendomme som butikker, kontorer og lign. Det blev en ejendomsinvesteringsfond (REIT), da REITs blev introduceret i Storbritannien i 2007. De har hovedkvarter i London og selskabet er børsnoteret på London Stock Exchange.

I 1944 opkøbte grundlægger Harold Samuel Land Securities Investment Trust Limited, som ejede tre huse i Kensington og nogle statsaktier.

Referencer 

Etableret i 1944
Investeringsvirksomheder fra Storbritannien
Intermediate Capital Group

Intermediate Capital Group (ICG) er en britisk kapitalfond, der er baseret i London. De har kontorer i 13 lande og virksomheden er børsnoteret på London Stock Exchange.

Virksomheden blev etableret af seks professionelle investorer i 1989 og børsnoteret i 1994.

Referencer 

Etableret i 1989
Investeringsvirksomheder fra Storbritannien
The Crimson Circle

The Crimson Circle er en britisk stumfilm fra 1922 af George Ridgwell.

Medvirkende 
 Clifton Boyne som Derrick Yale 
 Fred Groves som Parr  
 Robert English som Felix Marl  
 Lawford Davidson som Raphael Willings 
 Rex Davis som  Jack Beardmore 
 Sidney Paxton som Harvey Froyant 
 Harry J. Worth

Referencer

Eksterne henvisninger 

 

Stumfilm fra Storbritannien
Britiske film fra 1922
The Crossroads of New York

The Crossroads of New York er en amerikansk stumfilm fra 1922 af F. Richard Jones.

Medvirkende 
George O'Hara som Michael Flint
Noah Beery som James Flint
Ethel Grey Terry som Grace St. Clair
Ben Deeley
Billy Bevan
Herbert Standing som John D. Anthony
Dot Farley

Referencer

Eksterne henvisninger 

 

Stumfilm fra USA
Amerikanske film fra 1922
The Curse of Drink

The Curse of Drink er en amerikansk stumfilm fra 1922 af Harry O. Hoyt.

Medvirkende 
 Harry T. Morey som Bill Sanford
 Edmund Breese som John Rand
 Marguerite Clayton som Ruth Sanford
 George Fawcett som Ben Flartey
 Miriam Battista som Betty
 Brinsley Shaw som Sam Handy
 Alice May som Sanford

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
Guldfuglen

Guldfuglen er en amerikansk stumfilm fra 1922 af Paul Powell.

Medvirkende 
Agnes Ayres som Mary Fenton
Tom Gallery som Blake Walford
Edith Yorke som Ellen Marsh
Howard Ralston som Bill Marsh
Edward Martindel som Loftus Walford
Sylvia Ashton som Mrs. Walford
Clarence Burton som Red Conroy

Referencer

Eksterne henvisninger 

 

Stumfilm fra USA
Amerikanske film fra 1922
Komediefilm fra USA
Klaus-Andreas Moering

Klaus-Andreas Moering (født 10. december 1915 i Breslau i daværende Tyske Kejserrige; død 17. marts 1945 i Glatz, nuværende Kłodzko i Polen) var en tysk maler, der var inspireret af den tyske ekspressionistiske maler og grafiker Otto Mueller.

I slutningen af 1930'erne tilbragte han perioder ved svigerforældrenes feriested i Poberow ved Østersøen hvor mange af hans værker blev skabt. 1938 opholdt han sig dér med malervennerne Joachim Albrecht og Hans-Hermann Steffens. 

1942 blev Moering indkaldt til krigen og sendt til østfronten, og under tilbagetrækningskampene 1945 i hans schlesiske hjemegn blev han alvorligt såret og døde kort før krigens afslutning på et lazaret i Glatz.

Referencer

Eksterne henvisninger
  Wikimedia Commons har flere filer relaterede til Klaus-Andreas Moering 
 

Malere fra Tyskland
Personer fra Breslau
ATP Tour 2024

ATP Tour 2024 er den 35. sæson af ATP Tour, den professionelle tour for mandlige tennisspillere, siden etableringen i 1990. Touren består af 59 turneringer fordelt i tre

kategorier, samt landsholdsturneringen United Cup og de to  sæsonafsluttede turneringer,

Next Gen ATP Finals og ATP Finals. 

Siden Ruslands invasion af Ukraine i begyndelsen af 2022 havde tennissportens styrende

organer, WTA, ATP, ITF og de fire grand slam-turneringer, tilladt, at spillere fra Rusland og

Hviderusland fortsat kunne deltage i turneringer på ATP Tour og WTA Tour, men de kunne

ikke stille op under landenes navne eller flag, og spillerne fra de to lande deltog derfor i

turneringerne under neutralt flag.

Turneringer

Kategorier 
ATP Tour 2023 består af 59 almindelige turneringer fordelt i tre kategorier:

 9 turneringer i kategorien ATP Masters 1000
 13 turneringer i kategorien ATP 500
 37 turneringer i kategorien ATP 250

Hertil kommer landsholdsturneringen United Cup samt de to sæsonafsluttende turneringer,

ATP Finals og Next Gen ATP Finals.

Derudover indgår de fire grand slam-turneringer og Davis Cup også i tourens kalender, og

resultaterne opnået i grand slam-turneringerne giver også point til ATP's verdensrangliste,

selvom turneringerne ikke er ATP-turneringer.

Ranglistepoint 
Turneringerne er fordelt på følgende turneringskategorier med angivelse af de tilhørende ranglistepoint, spillerne opnår afhængig af deres resultater.

Single

Double

Kalender

Finaler

Single 

Double

Hold

Titler

Verdensranglisten 
ATP's verdensrangliste pr. . november 2024 gjaldt som rangeringen ved sæsonens afslutning.

Priser 
ATP Awards 2024 blev uddelt til følgende modtagere.
Tubæk Å

Tubæk Å er sydsjællandsk å beliggende i Vordingborg Kommune. Den starter ved sammenløbet af Risby Å fra nordvest og Skvatten fra syd og løber mod øst indtil den drejer mod nordøst og løber gennem Præstø for at udmunde i Præstø Fjord. Åen afvander et arel på 56 km2.

Historie 
Da Præstø blev kloakeret, førte man kloakvandet direkte ud i Tubæk Å og Præstø Å, hvilket betød at åen blev stærkt forurenet. I 1932 beskrev amtslæge Schoubye åen som "så ildelugtende, at selv Selvmordskandidater foretrækker Hængning fremfor Drukning i nævnte Vandløb."

I august 1933 førte man udløbet ved gaden Østerbro i Præstø længere ud i fjorden for at reducere lugtgenerne i området, og i juni 1934 begyndte en opretning af åløbet gennem byen til en nyt leje som var snorlige, 10 meter bredt og 125 cm dybt. Det nedsatte lugtgenerne, at åen fik faste bredder og frit løb gennem byen. Men Tubæk Å og Præstø Fjord fik stadig kloakvandet fra Præstø indtil der blev bygget et rensningsanlæg i 1949.

I dag er åen også udrettet og reguleret andre steder, ligesom mange af tilløbende er rørlagte. Ved udløbet til Præstø Fjord er der et højvandslukke som skal holde vandstanden i åen nede ved højvande i fjorden. Men ved højvande i fjorden kombineret med stor afstrømning fra land, er der risiko for oversvømmelser i lavtliggende dele af Præstø.

I 2014 lavede Vordingborg Kommune en undersøgelse for hvordan åen kunne restaureres for både at forbedre vandmiljøet og mindske risikoen for oversvømmelser. Forslagene indeholdt blandt andet genslyngning af udrettede strækninger, genåbning af rørlagte strækninger, en stor pumpestation ved højvandslukket og tilbageholdelse af vand flere steder i oplandet.

Vordingborg Kommune henlagde i 2022 planerne om genslyngning. Årsagen at det ville blive for dyrt fordi åen, samt engen og grundvandet omkring den, er forurenet med olie- og tjæreprodukter, tungmetaller, klorerede opløsningsmidler, PFAS-stoffer og affald som kan frigives ved ændringer i åløbet.

Den 20. oktober 2023 brød en sluseport ved åens udløb sammen under en stormflod, hvilket førte til omfattende oversvømmelser i Præstø.

Referencer 

Vandløb på Sjælland
Vordingborg Kommunes geografi
Præstø
Garešnica

Garešnica er en by i Bjelovar-Bilogora distrikt, i Kroatien, der ligger i den geografiske region Moslavina. Byen har  i alt 10.472 indbyggere, hvoraf 85% er kroater.

Garešnica ligger  i det centrale Kroatien ved foden af bjerget Moslavačka gora, 17 km  nordøst for Kutina, hvor statsvejene D45 (Kutina – Veliki Zdenci) og D26 (Vrbovec – Daruvar) krydser hinanden. Den blev første gang nævnt i 1527. Kirken Vor Frue Visitation blev bygget i 1752 og har stadig meget originalt inventar.

Byen har et mindesmærke over sine afdøde forsvarere fra den kroatiske uafhængighedskrig.

Bosættelser 
Følgende landsbyer og bebyggelser hører under byen Garešnica:
 
 Ciglenica, indb: 368
 Dišnik, indb: 343
 Duhovi, indb: 111
 Garešnica, indb: 3,874
 Garešnički Brestovac, indb: 908
 Gornji Uljanik, indb: 116
 Hrastovac, indb: 479
 Kajgana, indb: 271
 Kaniška Iva, indb: 466
 Kapelica, indb: 546
 Mala Bršljanica, indb: 48
 Mali Pašijan, indb: 190
 Malo Vukovje, indb: 122
 Rogoža, indb: 248
 Tomašica, indb: 365
 Trnovitički Popovac, indb: 392
 Uljanički Brijeg, indb: 26
 Uljanik, indb: 287
 Velika Bršljanica, indb: 228
 Veliki Pašijan, indb: 344
 Veliki Prokop, indb: 48
 Veliko Vukovje, indb: 251
 Zdenčac, indb: 441

Historie 
I slutningen af det 19. og begyndelsen af det 20. århundrede var Garešnica en distriktshovedstad i Bjelovar-Križevci-distriktet i Kongeriget Kroatien-Slavonien.

Referencer

 

Byer i Bjelovar-Bilogora
Byer i Kroatien
Grubišno Polje

Grubišno Polje (tjekkisk: Hrubečné Pole) er en by i Bjelovar-Bilogora distrikt i Kroatien.

Historie 
I slutningen af det 19. og begyndelsen af det 20. århundrede var Grubišno Polje en distriktshovedstad i Bjelovar-Križevci distrikt i Kongeriget Kroatien-Slavonien.

Seværdigheder 

Byen har et mindesmærke for sine afdøde fra den kroatiske uafhængighedskrig.

Bosættelser 
Byens administrative område består af 24 bebyggelser (fra 2011), nemlig:
 
 Dapčevački Brđani, indb. 50
 Dijakovac, indb. 32
 Donja Rašenica, indb. 164
 Gornja Rašenica, indb. 89
 Grbavac, indb. 211
 Grubišno Polje, indb. 2.917
 Ivanovo Selo, indb. 264
 Lončarica, indb. 79
 Mala Barna, indb. 30
 Mala Dapčevica, indb. 3
 Mala Jasenovača, indb. 5
 Mala Peratovica, indb. 65
 Mali Zdenci, indb. 436
 Munije, indb. 35
 Orlovac Zdenački, indb. 285
 Poljani, indb. 261
 Rastovac, indb. 40
 Treglava, indb. 103
 Turčević Polje, indb. 44
 Velika Barna, indb. 335
 Velika Dapčevica, indb. 32
 Velika Jasenovača, indb. 58
 Velika Peratovica, indb. 26
 Veliki Zdenci, indb. 914

Referencer 

  

Byer i Bjelovar-Bilogora
Byer i Kroatien
Nova Gradiška

Nova Gradiška er en by i Brod-Posavina distrikt i Kroatien, med 14.229 indbyggere (2011). Den ligger i den historiske region Slavonien, nær grænsen til Bosnien-Hercegovina.

Det første ord i navnet betyder Ny, og der er også en gammel Gradiška i nærheden, landsbyen Stara Gradiška og den bosniske by Gradiška.

Historie 

Nova Gradiška omtales ofte som den yngste by.

Byen Nova Gradiška blev grundlagt i 1748 som en forpost i den Habsburgske militærgrænse og fik først navnet Friedrichsdorf på tysk. Allerede i 1750 blev det omdøbt til Neu-Gradischka som senere blev til Nova Gradiška på kroatisk. Det ungarske navn er Újgradiska.

Før 1881 var Nova Gradiška (kaldet Neu-Gradiska før 1850) en del af det østrigske monarki (Kongeriget Kroatien-Slavonien efter kompromiset i 1867), i den slaviske militærgrænse, Gradiskaner Regiment N°VIII.

Den første bygning, der blev bygget, var kirken Saint Tereza, som er et vigtigt monument for barokarkitektur i Slavonien. Den gamle kerne af byen omfatter kirken Saint Terezija og det gamle retshus og fængsel fra det 18. århundrede.

Mellem 1881 og 1918 var Nova Gradiška en distriktshovedstad i kongerigets Požega distrikt.

Bebyggelser 
Det administrative område Nova Gradiška omfatter følgende bebyggelser:

 Kovačevac, befolkning 669
 Ljupina, befolkning 987
 Nova Gradiška, indbyggertal 11.821
 Prvča, befolkning 752

Referencer 

 Officiel side 
 Eget kort 

Byer i Kroatien
Byer i Brod-Posavina
Vrpolje

Vrpolje (udtales [ʋr̩̂po̞ʎe̞]) er en landsby og en kommune i Brod-Posavina distrikt i Kroatien. Den ligger 10 km syd for Đakovo i en højde af 90 meter over havet. Kommunens indbyggertal er 3.521.

Referencer 

Byer i Brod-Posavina
Janus Henderson

Janus Henderson er en britisk-amerikansk formueforvaltningsvirksomhed med hovedkvarter i London. De tilbyder finansielle produkter til private, investeringsrådgivere og institutionelle investorer. De har aktiver under forvaltning for 251 mia. USD.

Koncernen moderselskab Janus Henderson Group plc er registreret på Jersey og børsnoteret på New York Stock Exchange og Australian Securities Exchange.

Janus Henderson blev etableret ved en fusion mellem Janus Capital Group og Henderson Group i maj 2017

Referencer 

Etableret i 2017
Investeringsvirksomheder fra Storbritannien
Yishuv

Yishuv (, oversat: "bosættelse"), Ha-Yishuv ( "bosættelsen"), eller Ha-Yishuv Ha-Ivri (, oversat: "den hebraiske bosættelse") og betegner de jødiske beboere i Palæstina før dannelsen af staten Israel i 1948.

Udtrykket kom i brug i 1880'erne, da der boede omkring 25.000 jøder i regionen, og blev ved med at blive brugt frem til 1948, hvor der boede omkring 630.000 jøder i Palæstina. Udtrykket bruges stadig til at betegne de jødiske beboere i Palæstina før 1948 – svarende til den sydlige del af det osmanniske Syrien frem til 1918, det sydelige besatte område fra 1917-1920 og mandatområdet i Palæstina fra 1920-1948.

Nogle gange skelnes der mellem den gamle Yishuv og den nye Yishuv . Den gamle Yishuv refererer til alle de jøder, der boede i Palæstina før den første zionistiske immigrationsbølge (aliyah) i 1882, og deres efterkommere indtil 1948. De gamle Yishuv-beboere var religiøse jøder, der hovedsageligt boede i Jerusalem, Safed, Tiberias og Hebron. Der var mindre samfund i Jaffa, Haifa, Peki'in, Acre, Nablus, Shfaram og indtil 1779 i Gaza. I de sidste århundreder før moderne zionisme brugte en stor del af den gamle Yishuv deres tid på at studere Toraen og levede ellers af velgørenhed (halukka) doneret af jøder i diasporaen.

Udtrykket New Yishuv refererer til dem, der omfavnede en ny tilgang, som var baseret på økonomisk uafhængighed og forskellige nationale ideologier – snarere end strengt religiøse grunde til at bosætte sig i det "Hellige Land". Der var allerede blevet bygget huse uden for Jerusalems gamle bymure i 1860'erne – inden den første aliyah. Dette blev hurtigt efterfulgt af grundlæggerne af Moshavaen Petah Tikva, hvilket ligeledes tog fart takt med den første aliyah i 1882. Grundlæggelsen af kvarterer og landsbyer pågik efterfølgende frem til oprettelsen af staten Israel i 1948.

Referencer 

 
Zionisme
Barratt Developments

Barratt Developments plc er en britisk udvikler af boligejendomme.  Den blev etableret i 1958 som Greensitt Bros., men virksomheden blev senere fortsat af Sir Lawrie Barratt. Den var oprindeligt baseret i Newcastle upon Tyne men er i dag lokaliseret i Coalville, Leicestershire. Virksomheden blev børsnoteret på London Stock Exchange i 1968.

Referencer 

Etableret i 1958
Bygge-, konstruktions- og anlægsvirksomheder fra Storbritannien
Berkeley Group Holdings

Berkeley Group Holdings plc er en britisk udvikler af boligejendomme. De har hovedkvarter i Cobham, Surrey. 
Virksomheden blev etableret af Tony Pidgley og Jim Farrer i Weybridge i 1976 som Berkeley Homes.

Referencer 

Etableret i 1976
Bygge-, konstruktions- og anlægsvirksomheder fra Storbritannien
Persimmon plc

Persimmon plc er en britisk boligbyggevirksomhed med hovedkvarter i York, England. Virksomheden er navngivet efter en britisk hest, som i 1896 vandt Derby. 
Persimmon blev etableret af Duncan Davidson i 1972.

Referencer 

Etableret i 1972
Bygge-, konstruktions- og anlægsvirksomheder fra Storbritannien
Taylor Wimpey

Taylor Wimpey plc er en britisk boligbyggevirksomhed med hovedkvarter i High Wycombe, Buckinghamshire. Virksomheden blev etableret i 2007 ved en fusion mellem Taylor Woodrow og George Wimpey. Selskabet er børsnoteret på London Stock Exchange.

Referencer 

Etableret i 2007
Bygge-, konstruktions- og anlægsvirksomheder fra Storbritannien
Bellway

Bellway plc er en britisk udvikler af boligejendomme og boligbyggevirksomhed, der er baseret i Newcastle upon Tyne, England. Selskabet er børsnoteret på London Stock Exchange.

Virksomheden blev etableret i 1946 af John Thomas Bell og hans sønner John og Russell som en boligbyggevirksomhed i Newcastle upon Tyne under navnet John T. Bell & Sons.

Referencer 

Etableret i 1946
Bygge-, konstruktions- og anlægsvirksomheder fra Storbritannien
Vistry Group

Vistry Group er en britisk boligbyggevirksomhed, der er baseret i Kings Hill, Kent. Selskabet er børsnoteret på London Stock Exchange.

Vistry Group blev etableret i 2019 ved en fusion mellem Bovis Homes og Galliford Try's boligdivisioner.

Referencer 

Etableret i 1965
Bygge-, konstruktions- og anlægsvirksomheder fra Storbritannien
Thorikos Teater

Thorikos' teater (),  der ligger nord for Lavrio, var et antikt græsk teater i demosen Thorikos i  Attika, Grækenland. Det er det ældste kendte teater i verden, siden det blev bygget omkring 525-480 f.Kr. Teatret er usædvanligt i sit design, da det er aflangt i stedet for den typiske halvcirkel.

Referencer 

Attika
Antikkens græske arkitektur
Teatre
Fantasi og Virkelighed

Fantasi og Virkelighed er en amerikansk stumfilm fra 1922 af Buster Keaton og Eddie Cline.

Medvirkende 
 Buster Keaton
 Renée Adorée
 Edward F. Cline
 Joe Keaton
 Joe Roberts

Referencer

Eksterne henvisninger 

 

Stumfilm fra USA
Amerikanske film fra 1922
Komediefilm fra USA
A Debt of Honour

A Debt of Honour er en britisk stumfilm fra 1922 af Maurice Elvey.

Medvirkende 
 Isobel Elsom som Hope Carteret
 Clive Brook som Walter Hyde
 Sydney Seaward som Major Bearing
 Lionelle Howard som Ronald Cartaret
 Lewis Gilbert
 Frank Goldsmith som Latimer

Referencer

Eksterne henvisninger 

 

Stumfilm fra Storbritannien
Britiske film fra 1922
Dramafilm fra Storbritannien
Deserted at the Altar

Deserted at the Altar er en amerikansk stumfilm fra 1922 af William K. Howard.

Medvirkende 
 Bessie Love som Anna Moore
 Frankie Lee som Tommy Moore
 William Scott som Bob Crandall
 Wade Boteler som John Simpson
 Tully Marshall som Squire Simpson
 Barbara Tennant som Nell Reed
 Eulalie Jensen

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
The Deuce of Spades

The Deuce of Spades er en amerikansk stumfilm fra 1922 af Charles Ray.

Medvirkende 
Charles Ray som Amos
Peggy Prevost som Sally
Lincoln Plumer som Elkhorn Jenkins
Phil Dunham som Edwin Dobbs 
Andrew Arbuckle som Ed
Dick Sutherland som Bouncer

Referencer

Eksterne henvisninger 

 

Stumfilm fra USA
Amerikanske film fra 1922
Reece James

Reece James er flertydigt og kan betyde:

 Reece James (fodboldspiller, født 1993) - engelsk fodboldspiller.
 Reece James (fodboldspiller, født 1999) - engelsk fodboldspiller.

Flertydige personnavne
Eslingsvad

Eslingsvad (dansk) eller Eslingwatt (tysk) er er en lille bebyggelse i det nordlige Angel (Sydslesvig) i den nordtyske delstat Slesvig-Holsten, som strækker sig over kommunerne Sørup og Mårkær samt over sognene Sørup og Bøl. Bebyggelsen er beliggende 3 km syd for Sørup ved en skråning mod Bondeåen, der på denne strækning også har været kaldt Eslingsvad Å. Åen danner her grænsen mellem Ny Herred (Sørup sogn) og Mårkær Herred (tidligere Strukstrup Herred, Bøl sogn) og tidligere også grænsen mellem Flensborg og Gottorp amter.

Eslingsvad er første gang nævnt 1648. Forleddet er et oprindeligt Eskilde, en sammentrækning af ask (esk) og kilde. Tidligere skrives også Eskildsvad. I den nuværende tyske form er det indre -s- udeladt. Bebyggelsen er flankeret af flere små skovpartier såsom  Søndersø Skov (første gang opt. 1730), Eskrisvad (Eschriswatt) og Eslingskov (også Eslingholt, Mårkær Vesterskov). I nærheden ligger bebyggelser Sørup-Mølleskov, Stabbel (Staffel), Bavstrup og Ryde.

Noter 

Byer i Angel
Hyrup Bæk

Hyrup Bæk (dansk) eller Hüruper Bach (tysk) er et mindre vandløb sydøst for Flensborg i landskabet Angel (Sydslesvig) i den nordtyske delstat Slesvig-Holsten. Bækken udspringer et sted ved den mellem Nykro, Herregårdled, Krim, Vasbykro og Husby beliggende Vesebymark, løber derfra øst om Veseby og Hyrup, passerer Kilsgaarde og munder ved Kylsvæk (ty. Kysweek) øst for Lille Solt ud i Kilsåen, en af Trenens biflod. Vandløbet har en længde på 6,5 km.

Bækken er første gang nævnt 1538 (som by der Beke). Vandløbet kaldes også for Hennebæk (Hennebach). Forleddet er substantiv glda. Hæghnath (indhegning). Der er topografisk sammenhæng med omkringliggende stednavne Hennebjerg (jysk/angeldansk: Hennebierre), Hennekær, Hennemaj og Henneskov.

Noter 

Vandløb i Sydslesvig